Diari Oficial de la Generalitat Valenciana


Sumari del DOGV 4972, del 23-03-2005 (2004/13484)

RESOLUCIÓ de 10 de juny de 2004, del conseller d'Economia, Hisenda i Ocupació, per la qual s'autoritza una modificació en l'estat d'ingressos del pressupost del SERVEF. Exp. modif.: 31.010/04.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4972

Data del DOGV
:   23-03-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2004/13715


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 10 de juny de 2004, del conseller d'Economia, Hisenda i Ocupació, per la qual s'autoritza una modificació en l'estat d'ingressos del pressupost del SERVEF. Exp. modif.: 31.010/04. [2004/M13325]
  
La Llei 17/2003, de 30 de desembre, de Pressupostos de la Generalitat Valenciana per a l'exercici 2004, arreplega en el detall d'ingressos afectes al subprograma 322.51, «Foment d'Ocupació», les transferències corrents corresponents a les guarderies infantils laborals provinents del Ministeri de Treball i Afers Socials sobre la base dels acords de l'anual Conferència Sectorial d'Afers Socials amb codi de classificació econòmica 402.04, «Transferències corrents d'organismes autònoms de l'Estat. Àrea d'Ocupació».
  
Amb data 2 de gener de 2004 van ser dotades les consignacions inicials del pressupost 2004, i van correspondre al document CI, apunt núm. 20, aplicació 81.43.93.69193.197.13, per un import de 896.616.993,00 e, dels quals 757.000,00 e suposen la dotació de l'ingrés pel concepte «Guarderies infantils laborals».
  
Atés que l'origen dels fons prové d'una àrea departamental de l'Estat (Ministeri de Treball i Afers Socials. Conferència Sectorial d'Afers Socials), i no d'un organisme autònom de l'Estat, es considera no adequada l'aplicació pressupostària de referència, i es considera correcta l'aplicació econòmica d'ingressos 401.08, «Transferències corrents finalistes de l'Àrea de Treball i Afers Socials»
  
Per tot això, vista la proposta de la directora general del SERVEF; vist l'informe favorable de la Intervenció Delegada en el SERVEF de data 24 de març de 2004; el de la Direcció General de Pressupostos i Despeses de data 3 de maig de 2004, i tenint en compte el que disposen els articles 17 i 19.d) de la Llei 17/2003, de 30 de desembre, de Pressupostos de la Generalitat Valenciana per a l'exercici 2004; l'Ordre de 27 de febrer de 2004, de la Conselleria d'Economia, Hisenda i Ocupació, per la qual es regula el procediment de gestió del pressupost de la Generalitat Valenciana per a 2004, i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, modificat pel Decret 173/2002, de 15 d'octubre, pel Decret 13/2003, de 18 de febrer i pel Decret 141/2003, d'1 d'agost, resolc:
  
1. Autoritzar que es realitzen els registres comptables que es necessiten per a l'adequada imputació comptable, la gravació d'un MC/ en l'aplicació 37.86.29.8929.15679.485.53, per import de 757.000,00 e, i la gravació d'un MC en l'aplicació 27.12.86.7585.99579.031.29 pel mateix import.
  
València, 10 de juny de 2004.- El conseller: Gerardo Camps Devesa.